Dan Tăpălagă

Plecare de la vârful Hotnews: Redactorul-șef Cristian Pantazi și Dan Tăpălagă - editor coordonator și principalul editorialist al site-ului părăsesc redacția pentru "un nou proiect".

Publicitate

De ce?

"Viziuni editoriale diferite. Vedem diferit dezvoltarea și viitorul", a declarat pentru Paginademedia.ro Dan Tăpălagă, legat de relația cu fondatorul HotNews, Ioan Mărgărit.

"Am hotărât să ne facem un nou proiect online", a continuat el.

Cristian Pantazi și Dan Tăpălagă și-au anunțat plecarea prin articole publicate chiar pe Hotnews.

Ce spune fondatorul Hotnews, Ioan Mărgărit:

Ioan Mărgărit, pentru Paginademedia.ro

"Este normal ca, la un moment dat în viața profesională, să încerci ceva pe cont propriu."

Cine o să fie în locul lor?

"Nu vom aduce pe cineva din afară. Va fi un fel de Consiliu Editorial, dar încă nu pot spune cine va face parte din conducere", a spus Mărgărit pentru Paginademedia.ro.

"Cristian Pantazi va mai asigura interimatul o săptămână-două", a continuat el.

În legătură cu diferențele de viziune:

"Nu vred că sunt diferențe de viziune esențiale. Subiectele sunt tot cele importante pentru public. Sunt mai multe nuanțe. Vrem să continuăm pe aceeași linie, de a avea cititori fideli, dar și de a câștiga noi cititori.

Eu le mulțumesc mult pentru cei 14 ani (la Cristi) și 12 ani (la Dan), în care am muncit împreună. Le datorez foarte mult, pentru ceea ce este azi Hotnews", a mai spus Mărgărit pentru Paginademedia.ro.

"Cred că proiectul lor este complementar cu Hotnews. Îmi pare bine că mai apare un proiect editorial de valoare, într-o presă atât de sărăcită."

Postarea lui Cristian Pantazi :

Despartirea de HotNews.ro. Un nou inceput

A venit timpul sa aleg alt drum. Dupa aproape 14 ani in cea mai tare redactie din Romania, plec de la HotNews.ro pentru un alt proiect editorial impreuna cu Dan Tapalaga si alti ziaristi de calibru. Las in urma o redactie formidabila si un public exceptional. HotNews.ro e una dintre ultimele busole functionale intr-un peisaj mediatic desertificat, si sint convins ca asa va ramine.

O multumire aparte li se cuvine actionarilor. Au creat si dezvoltat un produs jurnalistic de referinta in jurul unor valori clare si asumate unanim.

Voua, cititorilor, va multumesc pentru increderea cu care m-ati investit in toti anii astia. Am cautat permanent sa servesc interesul public, sa aflu adevarul si sa il public. Am facut si greseli, dar ati inteles ca ele sint inerente in meseria noastra si ca niciodata nu am scris cu rea-credinta. Sint convins ca ne vom intilni din nou, ca ideile si valorile in care credem sint comune.

Mai multe detalii despre noul proiect lansat impreuna cu Dan Tapalaga - in curind.

La buna revedere!

Postarea lui Dan Tăpălagă :

"Final de drum. Pe curand!

Se incheie astazi una din cele mai frumoase calatorii din cariera mea de jurnalist. Foarte probabil, curand va incepe alta. Dupa aproape 12 ani, colaborarea mea cu HotNews.ro se opreste aici.

Cat timp am avut un cuvant de spus in conducerea editoriala, am cautat impreuna cu Cristi Pantazi si cu toti ceilalti colegi din redactie sa servim exclusiv interesul public, adevarul si ne respectam cititorii aducandu-le informatii si analize de calitate.

Le multumesc colegilor si le spun sa fie mandri de ceea ce fac. Au datoria fata de public sa-l onoreze la fel ca pana acum, mai ales ca vin vremuri tot mai grele.

Catorva le datorez niste scuze. N-am fost intotdeauna usor de suportat.

Le multumesc actionarilor pentru deplina libertate editoriala oferita in vremuri tulburi si pentru curajul de a rezista in momente dificile pentru presa din Romania. N-au fost deloc putine incercarile prin care am trecut impreuna.

Chiar daca azi ne despart viziuni diferite, sunt convins ca vom merge ani buni de aici incolo pe acelasi drum. Ce ne-a unit puternic a fost credinta intr-un set de valori. Asta nu s-a schimbat fundamental. Sper ca intr-o buna zi ne vom intalni din nou.

Am avut alaturi de noi cel mai puternic aliat: un public avizat si exigent. El ne-a motivat cand totul parea pierdut, ne-a sustinut si ne-a dat motive sa nu facem nici un pas inapoi. Tot el ne obliga astazi sa continuam.

Cititorilor care au avut in tot acesti ani incredere in mine le cer putintica rabdare. Ne vom revedea curand in urmatorul proiect editorial."

Petrişor Obae

petrisor.obaepaginademedia.ro